Un jackpot de peste 67 de milioane de euro a fost câștigat la Loteria Elveției/ Câștigătorul celui mai mare pot din istoria țării a jucat un singur bilet
Un jackpot de 64,59 milioane de franci elveţieni (peste 67,3 milioane de euro) a fost câştigat sâmbătă în Elveţia de deţinătorul unui singur bilet, a anunţat Swiss Lotto într-un comunicat, relatează AFP, transmite Agerpres.
Biletul câştigător este deţinut de un jucător din Elveţia germanofonă sau italiană, se arată în comunicat, fără a oferi alte detalii.
Potrivit agenţiei de presă ATS Keystone, acest câştig este cel mai mare înregistrat vreodată de un singur jucător în cei peste 50 de ani de existenţă a Swiss Lotto.
Recordul precedent era de 48,6 milioane de franci elveţieni (peste 50 de milioane de euro).
Un jackpot de 70 de milioane de franci elveţieni a fost câştigat în 2016, dar a fost împărţit între trei jucători.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank